ข้อบัญญัติองค์การบริหารส่วนตำบลวังทองข้อบัญญัติองค์การบริหารส่วนตำบลวังทองเรื่องการกำจัดสิ่งปฏิกูลและมูลฝอยพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลวังทองว่าด้วยการกำจัดสิ่งปฏิกูลและมูลฝอยอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหาร ส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลวังทองโดยความเห็นชอบของสภาองค์การบริหารส่วนตำบลวังทองและนายอำเภอศรีสำโรงจึงได้ตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลวังทอง เรื่อง การกำจัดสิ่งปฏิกูลและมูลฝอยพ.ศ. ๒๕๕๙ข้อ๒ ข้อบัญญัตินี้ให้ใช้บังคับตั้งแต่วันที่ได้ประกาศไว้โดยเปิดเผยณ สำนักงานองค์การบริหารส่วนตำบลวังทองแล้ว ๑๕ วันข้อ๓ บรรดาข้อบัญญัติ กฎ ข้อบังคับระเบียบและคำสั่งใด ๆ ในส่วนที่ตราไว้แล้วในข้อบัญญัตินี้หรือซึ่งขัดแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้สิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใด ซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า เศษวัสดุ ถุงพลาสติกภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาดที่เลี้ยงสัตว์หรือที่อื่น และหมายความรวมถึงมูลฝอยติดเชื้อมูลฝอยที่เป็นพิษหรืออันตรายจากชุมชนที่หรือทางสาธารณะ หมายความว่าสถานที่หรือทางซึ่งไม่ใช่เป็นของเอกชนและ ประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้าน เรือน โรง ร้าน แพคลังสินค้า สำนักงาน หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้เจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขตามพระราชบัญญัติการสาธารณสุข พ.ศ. ๒๕๓๕เจ้าพนักงานท้องถิ่น หมายความว่านายกองค์การบริหารส่วนตำบลวังทองผู้ซึ่งได้รับการแต่งตั้งจากเจ้าพนักงานท้องถิ่น หมายความว่าข้าราชการหรือพนักงานขององค์การบริหารส่วนตำบลวังทองที่ได้รับการแต่งตั้งจากนายกองค์การบริหารส่วนตำบลวังทองให้ปฏิบัติหน้าที่ตามพระราชบัญญัติการสาธารณสุขพ.ศ. ๒๕๓๕ และข้อบัญญัตินี้ข้อ๕ การเก็บ ขนหรือกำจัดสิ่งปฏิกูลหรือมูลฝอยในเขตองค์การบริหารส่วนตำบลวังทองเป็นอำนาจหน้าที่ขององค์การบริหารส่วนตำบลวังทองแต่ฝ่ายเดียวเท่านั้นในกรณีที่มีเหตุอันสมควรองค์การบริหารส่วนตำบลวังทองอาจมอบให้บุคคลใดดำเนินการตามวรรคหนึ่งแทนก็ได้ภายใต้การควบคุมดูแลขององค์การบริหารส่วนตำบลวังทองห้ามผู้ใดดำเนินการรับทำการเก็บขน หรือกำจัดสิ่งปฏิกูลหรือมูลฝอย โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับอนุญาตจากเจ้าพนักงานท้องถิ่นข้อ๖ ผู้ครอบครองสถานที่อาคารหรือเคหสถานต้องจัดให้มีที่รองรับมูลฝอยในสถานที่อาคารหรือเคหสถานในครอบครองของตนข้อ๗ ที่รองรับมูลฝอยต้องไม่รั่วและมีฝาปิดมิดชิดกันแมลงวันและสัตว์ได้ตามแบบที่เจ้าพนักงานสาธารณสุขหรือเจ้าพนักงานท้องถิ่นเห็นชอบข้อ๘ ผู้ครอบครองสถานที่อาคารหรือเคหสถานต้องรักษาบริเวณสถานที่อาคาร หรือเคหสถานในครอบครองของตนไม่ให้มีมูลฝอยสิ่งปฏิกูลหรือสิ่งเปรอะเปื้อนหรือมีการถ่ายเทหรือทิ้งมูลฝอยสิ่งปฏิกูลหรือสิ่งเปรอะเปื้อนที่เป็นการขัดต่อสุขลักษณะข้อ๙ ห้ามมิให้ผู้ใดถ่าย เท ทิ้งหรือทำให้มีมูลฝอย สิ่งปฏิกูล หรือสิ่งเปรอะเปื้อน ในที่หรือทางสาธารณะเว้นแต่ในที่ซึ่งองค์การบริหารส่วนตำบลวังทองจัดไว้ให้ข้อ๑๐ ห้ามมิให้ผู้ใดนำสิ่งปฏิกูลไปในที่หรือทางสาธารณะเว้นแต่จะใส่ภาชนะหรือที่เก็บมิดชิดไม่ให้สิ่งปฏิกูลหรือกลิ่นเหม็นออกมาข้างนอกและจะต้องได้รับอนุญาตจากเจ้าพนักงานท้องถิ่นข้อ๑๑ ห้ามมิให้ผู้ใดถ่าย เท ทิ้งสิ่งปฏิกูลลงในที่รองรับมูลฝอยข้อ๑๒ ถ้าเจ้าพนักงานท้องถิ่นเห็นว่าอาคารสถานที่หรือบริเวณใดควรทำการเก็บขนสิ่งปฏิกูลและมูลฝอยไปกำจัดให้ต้องด้วยสุขลักษณะยิ่งขึ้นโดยเรียกเก็บค่าธรรมเนียมเก็บขน เมื่อมีหนังสือแจ้งแก่ผู้ครอบครองอาคาร สถานที่ทราบล่วงหน้าอย่างน้อยไม่ต่ำกว่า ๑๕ วัน หรือเมื่อได้ปิดประกาศกำหนดบริเวณเก็บสิ่งปฏิกูลและมูลฝอยโดยเปิดเผยณ สำนักงานองค์การบริหารส่วนตำบลวังทองเป็นเวลาไม่ต่ำกว่า ๑๕ วันนับแต่วันประกาศแล้วผู้ครอบครองอาคารสถานที่จะต้องให้เจ้าหน้าที่ของเจ้าพนักงานท้องถิ่นหรือบุคคลผู้ที่ได้รับอนุญาตจากเจ้าพนักงานท้องถิ่นฝ่ายเดียวเท่านั้นเก็บสิ่งปฏิกูลหรือมูลฝอยจากอาคารสถานที่ซึ่งตนครอบครองโดยเสียค่าธรรมเนียมเก็บขนตามอัตราที่กำหนดท้ายข้อบัญญัตินี้ข้อ๑๓ ห้ามมิให้ผู้ใดรับจ้างเก็บขนมูลฝอยหรือสิ่งปฏิกูลจากสถานที่อาคารหรือเคหสถานซึ่งอยู่ในเขตเก็บขนมูลฝอยหรือสิ่งปฏิกูลที่เจ้าพนักงานท้องถิ่นได้ประกาศแล้วตามข้อ๑๒ เว้นแต่ได้รับอนุญาตจากเจ้าพนักงานท้องถิ่นตามเงื่อนไขและวิธีการที่กำหนดไว้ในสัญญาข้อ๑๔ ผู้ครอบครองสถานที่อาคารหรือเคหสถาน ซึ่งอยู่บริเวณเก็บขนมูลฝอยหรือสิ่งปฏิกูล ตามข้อ ๑๒ และผู้ครอบครองสถานที่อาคารหรือเคหสถานซึ่งเจ้าพนักงานท้องถิ่นมิได้กำหนดให้กำจัดมูลฝอยหรือสิ่งปฏิกูลตามข้อ ๑๒ต้องกำจัดมูลฝอยหรือสิ่งปฏิกูลตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผาหรือฝังหรือวิธีอื่นใดที่ไม่ขัดต่อสุขลักษณะข้อ๑๕ ห้ามผู้ซึ่งมิได้เป็นเจ้าหน้าที่องค์การบริหารส่วนตำบลวังทองทำการถ่ายเท ขนหรือเคลื่อนที่สิ่งปฏิกูลในถังรับ รถขน เรือขนหรือสถานที่เทมูลฝอยใด ๆ ขององค์การบริหารส่วนตำบลวังทองข้อ๑๖ ห้ามผู้ซึ่งมิได้เป็นเจ้าหน้าที่องค์การบริหารส่วนตำบลวังทองทำการถ่ายเท ขนหรือเคลื่อนที่สิ่งปฏิกูลในถังรับ รถขน สถานที่เท เก็บหรือพักสิ่งปฏิกูลขององค์การบริหารส่วนตำบลวังทองข้อ๑๗ ผู้ใดฝ่าฝืนข้อบัญญัตินี้ต้องระวางโทษปรับไม่เกิน ๑,๐๐๐ บาทข้อ๑๘ ให้นายกองค์การบริหารส่วนตำบลวังทองเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ข้อบังคับ ประกาศหรือคำสั่งเพื่อปฏิบัติให้เป็นไปตามข้อบัญญัตินี้ประกาศ ณ วันที่ ๓๐กันยายน พ.ศ. ๒๕๕๙ประดิษฐ์ พละทรัพย์นายกองค์การบริหารส่วนตำบลวังทอง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลวังทองเรื่อง การกำจัดสิ่งปฏิกูลและมูลฝอย พ.ศ. ๒๕๕๙(ดูข้อมูลจากภาพกฎหมาย)ปุณิกา/ภวรรณตรี/จัดทำ๘ พฤษภาคม ๒๕๖๐นุสรา/ตรวจ๒๐ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๒๔ ง/หน้า ๖๑/๕ พฤษภาคม ๒๕๖๐